**בארי יאנג** (באנגלית: **Barry Young**; נולד ב-3 בדצמבר 1986), הידוע יותר בשם הבמה שלו, **וולפגנג** הוא מתאבק סקוטי, המופיע בארגון ההיאבקות WWE, בתוכנית NXT, שבה הוא אלוף הזוגות של NXT.

קריירת היאבקות מקצועית
----------------------

### WWE

#### WWE‏ (2016–היום)

ב-15 בדצמבר 2016 פורסם שיאנג יטול חלק תחת שם הבמה וולפגנג בטורניר אליפות בריטניה הראשון של ה-WWE אשר קבע את אלוף בריטניה הראשון של ה-WWE ב-14 וב-15 בינואר 2017. בסיבוב הראשון ניצח את טייסון טי בון, לאחר מכן ברבע הגמר ניצח את טרנט סבן, אך הודח בשלב חצי הגמר על ידי טיילר בייט.

ב-13 בספטמבר 2017 בתוכנית NXT וולפגנג התאבק נגד אלוף בריטניה, פיט דאן, אך בקרב זה וולפגנג הפסיד. לאחר הקרב, וולפגנג הותקף על ידי חברי קבוצת The Undisputed Era (אדם קול, בובי פיש וקייל אוריילי). תקיפה זו נגמרה בכך שטרנט סבן וטיילר בייט הגיעו לעזור לו. ב-19 ביוני במסגרת היום השני של טורניר אליפות בריטניה, וולפגנג התחרה נגד אדם קול בקרב על אליפות צפון אמריקה, אך וולפגנג לא הצליח לזכות בתואר זה. ב-24 באוקטובר, וולפגנג נוצח על ידי טיילר בייט במסגרת הקרב המרכזי של הפרק השני של התוכנית NXT UK. שבוע לאחר מכן, וולפגנג הפך לדמות הרעה לאחר שהפסיד בקרב למארק אנדרוז ותוך כדי הוא הצטרף לשורות האחים קופי. ב-7 בנובמבר, וולפגנג והאחים קופי ניצחו את אשטון סמית', פלאש מורגן וובסטר ומארק אנדרוז. שבוע לאחר מכן, הוא ניצח בקרב יחידים את אשטון סמית'. ב-5 בדצמבר, וולפגנג נוצח על ידי טראוויס בנקס במסגרת הקרב המרכזי של התוכנית. ב-12 בדצמבר, וולפגנג ומארק קופי ניצחו בקרב זוגות את אשטון סמית' וליגרו. ב-2 בינואר 2019, וולפגנג ומארק קופי הפסידו למאסטש מאונטיין (טרנט סבן וטיילר בייט). ב-13 בפברואר, וולפגנג הפסיד לפיט דאן. ב-15 במאי, וולפגנג הפסיד לדייב מסטיף בקרב העפלה לקרב המרובע אשר קבע את זהות המועמד לאליפות בריטניה. באירוע NXT UK TakeOver: Cardiff, שנערך ב-31 באוגוסט, וולפגנג ומארק קופי כשלו בניסיונם לזכות באליפות הזוגות של NXT UK לאחר שהפסידו למארק אנדרוז ופלאש מורגן וובסטר בקרב זוגות משולש אשר כלל בנוסף את ג'יימס דרייק וזאק גיבסון. ב-17 באוקטובר, וולפגנג ומארק קופי ניצחו את פלאש מורגן וובסטר ומארק אנדרוז וזכו באליפות הזוגות של NXT UK. ב-12 בדצמבר, קרב אליפות הזוגות של NXT UK בין אלופי הזוגות, וולפגנג ומארק קופי לבין אימפריום (פביאן אייכנר ומרסל ברטל) הסתיים ללא הכרעה לאחר שמארק אנדרוז, פלאש מורגן וובסטר ו-Grizzled Young Veterans (זאק גיבסון וג'יימס דרייק) הפריעו. לאחר מכן, הג'נרל מנג'ר של התוכנית, ג'וני סיינט ועוזרו, סיד סקאלה, הכריזו ש-Gallus יגנו על אליפות הזוגות של NXT UK נגד מארק אנדרוז ופלאש מורגן וובסטר, Grizzled Young Veterans ואימפריום בקרב סולם מרובע באירוע בבלקפול. ב-8 בינואר 2020 בתוכנית NXT, וולפגנג ומארק קופי הודחו מטורניר הזוגות לזכר דאסטי רודס על ידי The Undisputed Era (בובי פיש וקייל אוריילי) כבר בסיבוב הראשון. ארבעה ימים לאחר מכן באירוע NXT UK TakeOver: Blackpool II, וולפגנג ומארק קופי הגנו בהצלחה על אליפות הזוגות נגד אימפריום, Grizzled Young Veterans, ומארק אנדרוז ופלאש מורגן וובסטר בקרב סולם מרובע. ב-13 בפברואר, וולפגנג ומארק קופי ניצחו את דני בורץ' ואוני לורקאן בקרב שאינו היה על חגורות האליפות. ב-19 במרץ, Gallus ניצחו את דייב מסטיף, פלאש מורגן וובסטר וטרנט סבן. ב-17 בדצמבר, וולפגנג ומארק קופי הגנו בהצלחה על חגורות האליפות נגד פריימט וויילד בור. ב-25 בפברואר 2021, Gallus הפסידו את חגורות האליפות לפריטי דדלי (לואיס האולי וסם סטוקר) לאחר תקופת כהונה של 497 ימים. ב-29 באפריל, קבוצת Gallus ניצחה את קבוצת Symbiosis (אדי דניס, פריימט וטייסון טי בון). ב-20 במאי, וולפגנג נחל הפסד לרמפייג' בראון. ב-17 ביוני, וולפגנג גבר על סם גראדוול. ב-12 באוגוסט בפרק של התוכנית *NXT UK*, וולפגנג גבר על פלאש מורגן וובסטר. וולפגנג הגיע עד לקרב הגמר של טורניר אשר קבע את הטוען לכתר לאליפות גביע המורשת של NXT UK שיתמודד מול טיילר בייט. בקרב גמר זה הוא נחל הפסד לנועם דר בתוצאה 2–1. ב-17 בפברואר 2022, וולפגנג הפסיד לג'ורדן דבלין. וולפגנג הפסיד פעם נוספת, הפעם לרודריק סטרונג ב-17 במרץ. ב-7 באפריל, וולפגנג ספג הפסד לצ'ארלי דמפסי. ב-30 ביוני, וולפגנג גבר על שה סמואלס. ב-28 ביולי, וולפגנג כשל בניסיונו לזכות באליפות בריטניה של NXT לאחר שהפסיד לאלוף, איליה דרגונוב. באירוע Worlds Collide, שנערך ב-4 בספטמבר, קופי וולפגנג השתתפו בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK, שבסופו פריטי דדלי (אלטון פרינס וקיט וילסון) ניצחו.

אליפויות והישגים
----------------

* **הישגים בארגון ההיאבקות British Championship Wrestling - BCW**
	+ אליפות במשקל כבד של BCW (פעם אחת)
	+ אליפות במשקל פתוח של BCW (פעמיים)
	+ אליפות הזוגות של BCW‏ (5 פעמים)  - עם דארקסייד (3), רד לייטנינג (1) וג'יימס סקוט (1)

* **הישגים בארגון ההיאבקות Insane Championship Wrestling - ICW**
	+ אליפות במשקל כבד של ICW (פעם אחת)
	+ אליפות Zero-G של ICW (פעמיים)
	+ קרב השנה (2015)  - עם הלגיון (מייקי וויפלש, טומי אנד ומייקל דאנטה) נגד הניו אייג' קליק (BT גאן, כריס רנפרו ווולפגנג)
	+ !Square Go‏ (2016)

* **הישגים במגזין ההיאבקות Pro Wrestling Illustrated - PWI**
	+ PWI דירג אותו במקום ה-203 מתוך 500 המתאבקים הטובים ביותר לשנת 2019

* **הישגים בארגון ההיאבקות World Wrestling Entertainment - WWE**
	+ אליפות הזוגות של NXT (פעם אחת, **נוכחי**)  - עם מארק קופי
	+ אליפות הזוגות של NXT UK (פעם אחת)  - עם מארק קופי

קישורים חיצוניים
----------------

ויקישיתוף מדיה וקבצים בנושא **וולפגנג** בוויקישיתוף
* וולפגנג, ברשת החברתית פייסבוק
* וולפגנג, ברשת החברתית טוויטר
* וולפגנג, ברשת החברתית אינסטגרם
* וולפגנג, באתר WWE.com להיאבקות מקצועית
* וולפגנג, באתר Online World of Wrestling

הערות שוליים
------------

1. ↑  טורניר אליפות בריטניה הראשון ייערך בינואר

| אלופי הזוגות של NXT |
| --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) (נוכחיים) |

| אלופי הזוגות של NXT UK |
| --- |
| 

|  |
| --- |
| Grizzled Young Veterans (ג'יימס דרייק וזאק גיבסון) • פלאש מורגן וובסטר ומארק אנדרוז • Gallus (מארק קופי ווולפגנג) • פריטי דדלי (לואיס האולי וסם סטוקר) • מאסטש מאונטיין (טרנט סבן וטיילר בייט) • אשטון סמית' ואוליבר קרטר • ברוקס ג'נסן וג'וש בריגס |

 |